**Z á p i s n i c a  č. 12**

**zo zasadnutia Mestského zastupiteľstva Vrbové,**

konaného 21. 11. 2018 o 17.00 hod. v kúrii M. Beňovského

Prítomní: 10 poslancov a primátorka mesta

Neprítomný: Ing. Ľubomír Šteruský

Prizvaní: hl. kontrolórka a vedúci pracovníci MsÚ

Program:

1. Otvorenie, voľba návrhovej komisie, overovateľov zápisnice, pracovného predsedníctva a určenie zapisovateľky
2. Kontrola plnenia uznesení
3. Dopyty a interpelácie občanov
4. **Predaj pozemku p. č. 1601/17 – p. Brandejs**
5. **Predaj pozemku p. č. 3009/1 a 3010/4 – p. Kĺč**
6. Kúpa časti pozemku p.č. 3697/1 – p. Sabová
7. Kúpa pozemku p. č. 3688/101 – p. Jankovičová
8. **Kúpa časti pozemku p.č. 3000 – PD Dolný Lopašov**
9. **Nájom pozemkov – PD Vrbové**
10. **Zmena rozpočtu mesta**
11. **Správa audítora – Výročná a konsolidovaná správa za rok 2017**
12. **Stanovisko hlavnej kontrolórky k návrhu rozpočtu na roky 2019-2021**
13. **Schválenie programového rozpočtu na rok 2019**
14. Vyradenie majetku – odpis pohľadávok
15. Plán zasadnutí MsZ I. polrok 2019
16. **Pridelenie bytu – byt ul. J. Zigmundíka**
17. **Dodatok č. 8 k VZN č. 5/2014**
18. **Schválenie zápisu do kroniky mesta za rok 2017**
19. **Dohoda o spolupráci (CVČ) medzi mestom Vrbové a mestom Piešťany**
20. **Preplatenie dovolenky primátorke mesta Vrbové**
21. **Rôzne**
22. Dopyty a interpelácie poslancov
23. **Návrh na uznesenie**
24. **Záver**

1. Otvorenie, voľba návrhovej komisie, overovateľov zápisnice, pracovného predsedníctva a určenie zapisovateľky

Zasadnutie mestského zastupiteľstva, ktoré otvorila a viedla primátorka mesta Dott. Mgr. Ema Maggiová, sa začalo za prítomnosti 10 poslancov.

Do návrhovej komisie boli navrhnutí a schválení poslanci: predseda – PhDr. Jana Miklášová, členovia – Dušan Sabo a Mgr. Daniela Drobná.

prítomných: 10

za: 10 proti: 0 zdržal sa: 0

Za overovateľov zápisnice boli navrhnutí a schválení poslanci: Ing. Jozef Duračka a JUDr. Štefan Kubík.

prítomných: 10

za: 10 proti: 0 zdržal sa: 0

Za zapisovateľku bola určená p. Emília Beličková, pracovníčka mestského úradu.

Do pracovného predsedníctva boli navrhnutí a schválení: primátorka mesta Dott. Mgr. Ema Maggiová, zástupca primátorky JUDr. Štefan Kubík a hl. kontrolórka JUDr. Mária Gajňáková.

prítomných: 10

za: 10 proti: 0 zdržal sa: 0

Potom primátorka predložila k schváleniu program zasadnutia MsZ, ktorý bol uvedený na pozvánke. Navrhla zaradiť do programu pomoc Domu Klas, n.o. Ing. Horská predložila návrh na zaradenie do programu rekonštrukciu cesty na Hrabinskej ulici.

Takto upravený program poslanci schválili a riadili sa ním.

prítomných: 10

za: 10 proti: 0 zdržal sa: 0

2. Kontrola plnenia uznesení

Kontrola plnenia uznesení bola predložená v písomnej forme, je priložená k originálu zápisnice. Ku kontrole plnenia uznesení neboli vznesené žiadne otázky ani pripomienky.

3. Dopyty a interpelácie občanov

Žiadny z občanov nemal pripomienky ani dopyty.

4. Predaj pozemku p. č. 1601/17 – p. Brandejs

Dňa 11.9.2018 p. Brandejs si podal na Mestský úrad vo Vrbovom žiadosť o odkúpenie časti nehnuteľnosti parc. č. 1601/16, reg. „C“ o výmere 769 m2, vedenej ako zastavané plochy a nádvoria, zapísaná na LV 1900. Jedná sa o parcelu priľahlú k pozemkom žiadajúceho. Tento pozemok mesto neužíva a ani v budúcnosti nebude užívať. Táto parcela, ktorá bola oddelená na základe geometrického plánu č. 323/2015 zo dňa 18.09.2018 je prístupovou cestou na jeho pozemok a je o výmere 71 m2. Na tomto pozemku doposiaľ nebolo zriadené vecné bremeno pre účely uloženia inžinierskych sietí (elektrické rozvody). Na základe uvedeného bol predložený návrh zriadiť na predmetnej nehnuteľnosti vecné bremeno na už uložené a aj v prípade ďalšieho uloženia inžinierskych sietí, by malo vecné bremeno spočívať v možnosti prechodu a pohybu. Zároveň sa zaviazali nebudovať na predmetnej parcele žiadne budovy ani spevnené plochy a v povinnosti kupujúcich toto právo rešpektovať a  umožniť jeho plynutie.

Stanovisko ekonomickej komisie: komisia odporúča schváliť tento materiál.

Stanovisko komisie výstavby: komisia odporúča predaj.

Boli prečítané a prijaté uznesenia č. 245/XI/2018 a č. 246/XI/2018.

5. Predaj pozemku p. č. 3009/1 a 3010/4 – p. Kĺč

Dňa 02.11.2018 si p. František Kĺč žiadosť o odkúpenie časti nehnuteľnosti parc. č. 471/1. Jedná sa o parcelu priľahlú k pozemkom žiadajúceho (tzv. staré koryto Holešky), kde tento pozemok neužíva a ani v budúcnosti nebude mesto Vrbové užívať. Na základe žiadosti bol vyhotovený geometrický plán. Jedná sa o výmeru 70 m2.

Stanovisko ekonomickej komisie: komisia odporúča schváliť tento materiál.

Stanovisko komisie výstavby: komisia odporúča predaj.

Bolo prečítané a prijaté uznesenie č. 247/XI/2018.

6. Kúpa časti pozemku p.č. 3697/1 – p. Sabová

Dňa 25.10.2018 bola doručená ponuka na odpredaj nehnuteľnosti č. parc. 3697/1, ktorú zaslala p. Magdaléna Sabová. Tento pozemok má v spoluvlastníctve, v podiele 1/21. Na uvedenej parcele je vybudovaný mestský futbalový štadión. Túto časť pozemku  je potrebné mať vo vlastníctve mesta Vrbové z dôvodu majetkového vysporiadania pozemkov pod štadiónom. Uvedený pozemok je p. Sabová ochotná odpredať mestu za dohodnutú cenu 5 €/m2, čo pri výmere 769 m2 a  podiele 1/21 predstavuje 32,04 m2 – t.j. sumu vo výške 160,20 EUR.

Stanovisko ekonomickej komisie: komisia odporúča schváliť tento materiál.

Stanovisko komisie výstavby: komisia odporúča predaj.

Bolo prečítané a prijaté uznesenie č. 248/XI/2018.

7. Kúpa pozemku p. č. 3688/101 – p. Jankovičová

Dňa 7.11.2018 bolo dohodnuté odkúpenie nehnuteľnosti parc. č. 3688/101 s majiteľmi: Stanislava Jankovičová, Ivana Heribanová a  Marián Sabo, ktorú majú v podielovom spoluvlastníctve. Každý z nich vlastní podiel 1/30, zapísanú na LV 4194. Na uvedenej parcele je vybudovaný mestský futbalový štadión. Túto časť pozemku  je potrebné mať vo vlastníctve mesta Vrbové z dôvodu majetkového vysporiadania pozemkov pod štadiónom. Uvedený pozemok sú ochotní odpredať mestu za dohodnutú cenu 5 €/m2, čo pri výmere 7.088 m2 a  podiele 1/30 predstavuje pre každého odpredaj 236,266 m2 – t.j. sumu pre každého vo výške 1.181,33 EUR.

Stanovisko ekonomickej komisie: komisia odporúča schváliť tento materiál.

Stanovisko komisie výstavby: komisia odporúča predaj.

Boli prečítané a prijaté uznesenia č. 249/XI/2018, 250/XI/2018 a 251/XI/2018.

8. Kúpa časti pozemku p.č. 3000 – PD Dolný Lopašov

Pri vysporiadaní pozemkov na ul. Športová bolo zistené, že parc. reg. „C“ č. 3000 o výmere 707 m2, orná pôda, patrí výlučnému vlastníkovi Poľnohospodárskemu družstvu Dolný Lopašov. Mesto Vrbové potrebuje pozemok na výstavbu komunikácie, rozšírenie komunikácie v neprehľadnej zákrute pri mestskom štadióne, vybudovanie časti cyklotrasy a verejného chodníka na Športovej ulici. Je preto potrebné mať túto nehnuteľnosť vo vlastníctve mesta Vrbové. Uvedená parcela č. 3000 o výmere 707 m2 bola na základe Geometrického plánu rozdelená na parcelu reg „C“ č. 3000/1 – orná pôda o výmere 612 m2  a na parcelu reg „C“ č. 3000/2 – orná pôda o výmere 95 m2, kde predmetom kúpnej zmluvy je novovytvorená nehnuteľnosť parcela registra „C“ č. 3000/2.

Stanovisko ekonomickej komisie: komisia odporúča schváliť tento materiál.

Stanovisko komisie výstavby: komisia odporúča predaj.

Bolo prečítané a prijaté uznesenie č. 252/XI/2018.

9. Nájom pozemkov – PD Vrbové

Uvedené parcely obhospodaruje PD Vrbové už od začiatku jeho vzniku vo Vrbovom. Pre poriadok v užívateľských vzťahoch žiada PD Vrbové o uzatvorenie nájomnej zmluvy, kde ponúka výšku nájomného v sume 81,50 €/1ha/rok, čo pri celkovej výmere 6.497,00 m2 znamená výšku nájomného celkom 50,40 €/rok.

Stanovisko ekonomickej komisie: komisia odporúča prijať materiál.

Stanovisko komisie výstavby: komisia odporúča predať pozemky vedené na LV ako zastavané plochy a nádvoria spolu 819 m2 a nájom pozemkov vedených ako orná pôda spolu 5678 m2 riešiť ako v prípade nájmu Ing. Málika t.j. 110,- €/ha/rok.

Rozprava:

Ing. Horská – na PD robia aj naši ľudia,

Dr. Kubík – doteraz sme z toho nemali nič a teraz aspoň niečo budeme mať. Je v tom aspoň poriadok. A zaväzujú sa zaplatiť daň.

Dr. Borovský – ako to je s PD, vraj už je predané.

Mgr. Šmacho – vlastní to Slovenské farmárske družstvo.

Dr. Borovský – o chvíľu tí ľudia, čo tam robia, nebudú Vrbovčania.

Mgr. Koreň – aká by bola daň, keby sme im to predali? Ak im to prenajmeme za tú cenu, môžu sa prísť sťažovať ostatní nájomníci, že aj oni chcú takú cenu.

Dr. Borovský – nemôže ich mesto nejako ku kúpe „dotlačiť“?

Dr. Kubík – navrhuje z uznesenia vyňať ornú pôdu a na ostatné bude s nimi rokovať, aby to odkúpili. Ale potrebuje vedieť cenu, s ktorou bude rokovať.

Bolo prečítané a prijaté uznesenie č. 253/XI/2018.

10. Zmena rozpočtu mesta

Mgr. Urbanová predložila materiál a informovala, že navrhovaná zmena rozpočtu č. 8 vychádza zo skutočnosti k 30.09. a zohľadňuje nápočet očakávaného plnenia príjmov a čerpania výdavkov za rok 2018. Čo sa týka rozpočtového opatrenia č. 9, je kategória príjmov a výdavkov vo všetkých funkčných a ekonomických klasifikáciách v členení podľa zdrojov a  jednotlivých programov rozpočtu mesta. Navrhovaná zmena rozpočtu vychádza zo skutočného plnenia príjmov a čerpania výdavkov k 31.12.

Stanovisko ekonomickej komisie: komisia nemá výhrady voči predloženému návrhu. Treba si uvedomiť, že čerpanie, čo nie je rozpočtované, je porušením finančnej disciplíny. Pri záverečnom účte sa to dá skontrolovať, či to „sedí“.

Rozprava:

Ing. Horská – je jasné, že mesto pracuje, ten obrat tam je. A je to kontrolované jednak hlavnou kontrolórkou a aj audítorkou.

Bolo prečítané a prijaté uznesenie č. 255/XI/2018.

11. Správa audítora – Výročná a konsolidovaná správa za rok 2017

V zmysle zákona č. 431/2002 Z.z. o účtovníctve v znení neskorších predpisov bola predložená správa nezávislého audítora o overení konsolidovanej účtovnej závierky mesta Vrbové zostavenej k 31. 12. 2017, ktorá tvorí prílohu Výročnej a konsolidovanej správe za rok 2017. Oba materiály sú priložené k originálu zápisnice.

Bolo prečítané a prijaté uznesenie č. 255/XI/2018.

12. Stanovisko hlavnej kontrolórky k návrhu rozpočtu na roky 2019-2021

V zmysle § 18 f ods. 1 písm. c/ zákona č. 369/1990 Zb. o obecnom zriadení v platnom znení vyplýva hlavnému kontrolórovi povinnosť predložiť uvedený materiál na rokovanie Mestského zastupiteľstva. Stanovisko tvorí prílohu k návrhu rozpočtu na roky 2019-20121.

Bolo prečítané a prijaté uznesenie č. 256/XI/2018.

13. Schválenie programového rozpočtu na rok 2019

V zmysle ustanovení zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov predložila Mgr. Urbanová Návrh programového rozpočtu mesta Vrbové na roky 2019 – 2021 (podľa priloženého návrhu k originálu zápisnice).

Stanovisko ekonomickej komisie: komisia nemala voči návrhu námietky.

Boli prečítané a prijaté uznesenia č. 258/XI/2018 a č. 259/XI/2018.

14. Vyradenie majetku – odpis pohľadávok

Mgr. Urbanová predložila návrh na vyradenie nasledovného majetku z majetku mesta:

- neupotrebiteľný majetok zaradený na zdravotnom stredisku v zostatkovej cene 0,00 €;

- neupotrebiteľný majetok – 013 sotvér v zostatkovej cene 0,00 €;

- neupotrebiteľný majetok – 018 drobný dlhodobý nehmotný majetok

v zostatkovej cene 0,00 €.

Ďalej bol predložený návrh na neupotrebiteľný majetok Základnej školy vo Vrbovom v zostatkovej cene 81,01€ (k dátumu 27.6.2018).

Vo všetkých prípadoch ide o majetok nefunkčný – neopraviteľný, majetok s nerentabilnou opravou a morálne a fyzicky zastaralý.

Boli prečítané a prijaté uznesenia č. 260/XI/2018 a č. 261/XI/2018.

15. Plán zasadnutí MsZ I. polrok 2019

JUDr. Kubík spracoval a predložil k schváleniu plán zasadnutí MsZ na I. polrok 2019. K uvedenému materiálu nemal nikto pripomienky. Je to materiál, ktorý je možné podľa potreby dopĺňať.

Bolo prečítané a prijaté uznesenie č. 262/XI/2018.

16. Pridelenie bytu – byt ul. J. Zigmundíka

Pán Jaroslav Horváth na základe vlastnej žiadosti ukončil nájomný vzťah s mestom Vrbové – bola s ním ukončená nájomná zmluva na byt č. 34, na ul. J. Zigmundíka č. 295/4 vo Vrbovom ku dňu 31.10.2018.

Dňa 5.11.2018 na základe rozhodnutia Komisie pre otázky sociálne, zdravotné a bytové bol odporučený na pridelenie uvedeného bytu nový nájomca - p. Janka Števíková.

Rozprava:

Mgr. Just - k nasledujúcemu zasadnutiu MsZ žiada, aby bol zaslaný poradovník bytov,

Mgr. Drobná – bolo to posielané,

Mgr. Just – ale to bolo pred 2 mesiacmi,

p. Sabo – pribudli ďalší 3 záujemcovia.

Bolo prečítané a prijaté uznesenie č. 263/XI/2018.

17. Dodatok č. 8 k VZN č. 5/2014

Návrh predkladaného Dodatku č. 8 k Všeobecne záväznému nariadeniu (ďalej VZN) bol vypracovaný v nadväznosti na § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, z ktorých vyplývajú mestu určité povinnosti v oblasti financovania.

Pri určení výšky finančných prostriedkov mesto Vrbové môže zohľadniť špecifiká jednotlivých škôl a školských zariadení zriadených na území mesta. Navrhované zmeny sa týkali VZN č. 5/2014, kde sa mala zmeniť iba príloha č. 1.

Rozprava:

Ing. Horská – sú tie finančné prostriedky aj fyzicky?

Mgr. Urbanová – sú, ale ak sa príjme VZN, tie peniaze im nepôjdu.

Mgr. Drobná – tým pádom budú postihnutí tí, čo s tým nič nemajú. A pracovníci v kuchyni, či v školskom klube, si tie peniaze zaslúžia.

Dr. Borovský – je proti tomu, aby na to doplatili kuchárky a pracovníci klubovne.

Mgr. Urbanová – majú minimálne mzdy.

Mgr. Just – tých 5 tis. si mal riaditeľ zohnať?

Dr. Kubík – MsZ to schválilo. Ale potom vedenie školy odsúhlasilo s realizátorom stavby iný plot – kvalitnejší. Keby bol pán riaditeľ povedal, že potrebuje peniaze, určite by ich MsZ schválilo.

Ing. Horská – jej názor je – neschváliť VZN.

Dr. Kubík – nedá sa presne vyrátať suma pri takýchto investíciách mesta.

Dr. Borovský – a v takýchto prípadoch – stavebných, treba konzultovať aj s vedúcou výstavby.

Bolo prečítané a prijaté uznesenie č. 264/XI/2018, ktorým nebolo schválené hore uvedené VZN.

18. Schválenie zápisu do kroniky mesta za rok 2017

Z dôvodu ukončenia roka 2017 a zdokumentovania udalostí, ktoré boli zaznamenané kronikárkou p. Silviou Čeganovou, bolo vykonané posúdenie všetkých navrhnutých zápisov Komisiou kultúry, mládeže, športu a vzdelávania a bol predložený návrh na zápis do kroniky mesta.

Rozprava:

Dr. Miklášová – v porovnaní s predchádzajúcim návrhom, je zápis dôkladnejšie spracovaný. stotožňuje sa, že zápis schváliť, ale až po zapracovaní pripomienok.

Mgr. Just – zaťažuje ho na zasadnutí tá kronika. Oni by mali riešiť obsah. Gramatika, dochvíľnosť nie je gro tej komisie. Nadriadený človek tej kronikárky aby ju riadil, dirigoval ako to má robiť? Zo zákona ju musí niekto robiť. A ak to nebude niekto robiť dobrovoľne, bude to musieť robiť niekto z kultúry. Veď MsZ ju nemôže kontrolovať ani riadiť.

Dr. Miklášová – bolo dohodnuté, že zápis by mal v júni. Ale vždy sa pýtali na komisii, či je, ale nikdy nebol. Treba na to čas – prečítať si to a schváliť. Trvať na tom, aby ten zápis v júni bol a nie neustále to odkladať.

Dr. Bosák – pozvali na konzultáciu učiteľku p. Bednarsku, ale boli tam komplikácie. Kroky boli urobené, ale personálne ani časovo to nemohli stihnúť.

Bolo prečítané a prijaté uznesenie č. 265/XI/2018.

19. Dohoda o spolupráci (CVČ) medzi mestom Vrbové a mestom Piešťany

Mesto Piešťany zabezpečuje poskytovanie záujmového vzdelávania žiakov s trvalým pobytom v meste Vrbové v centre voľného času. Jedná sa o ôsmich žiakov mesta Vrbové, ktorí navštevujú záujmové centrum v Piešťanoch. Mesto Piešťany predložilo návrh na spolufinancovanie formou čiastočnej úhrady finančných prostriedkov vynaložených mestom Piešťany. Po prepočte sa jedná o dobu financovania od septembra 2018 do 30.06.2019, kde mesačne sa jedná o sumu 54,- €.

Bolo prečítané a prijaté uznesenie č. 266/XI/2018.

20. Preplatenie dovolenky primátorke mesta Vrbové

V súvislosti s ukončením funkčného obdobia primátorky mesta vo volebnom období 2014-2018 a z dôvodu nemožnosti čerpať dovolenku vzhľadom na pracovnú vyťaženosť, bol predložený poslancom MsZ návrh schváliť vyplatenie náhrady platu za nevyčerpanú dovolenku v rozsahu 23 dní Dott. Mgr. Eme Maggiovej.

Stanovisko ekonomickej komisie: komisia odporúča dovolenku preplatiť.

Bolo prečítané a prijaté uznesenie č. 267/XI/2018.

21. Rôzne

* Sociálna výpomoc Domovu Klas, n.o.

Riaditeľka Domova Klas, n.o. požiadala mesto Vrbové o vyriešenie pohľadávky v domove, ktorá je smerovaná na mesto k obyvateľom Domova, ktorí sú občanmi mesta Vrbové a nemajú požadovaný príjem na úhradu nákladov a ani rodinných príslušníkov, ktorí by sanovali vzniknutý dlh. Z uvedeného dôvodu požiadala riaditeľka domova o vyrovnanie vzniknutého dlhu mesto Vrbové. Jedná sa o klienta Jozefa Holána, ktorý je dlžný sumu vo výške 594,75 € a  klienta Ignáca Ševčíka, ktorý je dlžný sumu vo výške 765,75 €. Na hore uvedenú sociálnu pomoc sú v rozpočte mesta vyčlenené finančné prostriedky v požadovanej výške a na uvedenú poskytnutú sociálnu pomoc mesta Vrbové bude spracovaná zmluva o platení úhrady za poskytnutú sociálnu službu.

Rozprava:

Dr. Borovský – takýchto ľudí máme vo Vrbovom veľa a obaja niekoho majú. Možno treba počkať na dedičské. A je takých ľudí viac, čo majú finančné problémy.

Ing. Horská – keby sa dávalo na kapitálové výdavky, žeby to bolo pre všetkých. Veď aj tí, čo sú doma - tým nepomáhame. A sú to stále tí istí.

Dr. Kubík – menovaní klienti nemajú nikoho, akurát by sa ten dlh navyšoval.

Ing. Horská – a nejaká sociálna dotácia od úradu práce? Tých starých ľudí pribúda. Na budúci rok ich môže byť aj desať.

Mgr. Just – už minulý rok hovoril o tom, aby sa niečo skúsilo urobiť, aby si domov na seba zarobil. Treba rozmýšľať nad tým, podnikať kroky, niečo sami vytvoriť.

Dr. Borovský – vraj domovu ukradli auto. Vždy parkovávalo vo dvore alebo v Klásku. Teraz bolo na verejnom priestranstve. Možno tam je nejaký hazard.

Boli prečítané a prijaté uznesenia č. 268/XI/2018 a č. 269/XI/2018.

* **Rekonštrukcia cesty na Hrabinskej ulici**

Na žiadosť Ing. Horskej bol do programu zaradený bod, v ktorom sa riešila cesta na Hrabinskej ulici. Ing. Horská hovorila, že pred voľbami sa v novinách písalo, že ľudia sa tešia z novej cesty na Hrabinskej ulici. Tá cesta je sfušovaná, je zlá, malo sa to reklamovať, stálo to 43 tis. €. Je to z recyklovaného asfaltu, v hroznom stave. Firme bolo zaplatených 24 tis. €. Zmluvu na rekonštrukciu nenašla. Prosí, aby sa s tým niečo urobilo. Robili sa cesty aj za oveľa nižšie ceny. Ale toto treba dať doporiadku. Bude žiadať aj do hlavnej kontrolórky nejakú rámcovú zmluvu, je tam len zmluva na oplotenie. Na základe čoho brala tá firma peniaze? Avizovala, že to čo robia, nerobia dobre. A to isté na Mikulášskej.

Mgr. Just – on na to hneď tiež upozornil, že je to zlá robota. Mal to tiež pripravené do interpelácií. Je z tej sumy nemilo prekvapený. Za polovičnú sumu mali byť obidve ulice. Ozaj nevie, za čo to bolo tej firme vyplatené. Pokiaľ sa má takýmto spôsobom robiť aj Mikulášska, nech sa ani nerobí. Do opravy tej cesty sa už asi nedá ani cent.

Dr. Kubík – keď s firmou hovoril, pýtal sa ich či majú finišér, či to dokážu. Povedali, že áno.

Mgr. Just – prečo sa vyplatilo 43 tis. €, keď MsZ schválilo 24 tis. € na dve ulice. Aj keď nebolo uznesenie, tá suma bola povedaná. Čo sa týka rámcovej zmluvy, bolo povedané, že s firmou Baumic máme zmluvu na sumu 70 tis. €. A teraz vidí, že je vyplatených vyše 100 tis. €.

Dr. Kubík – niečo bolo zvlášť nie je všetko z rámcovky. Bola tam zmluva o dielo.

Mgr. Just – bol za to, aby sa to dočasne urobilo, lebo kompletná rekonštrukcia by stála aj 400 tis.€. Ale mal o tom úplne inú predstavu.

Ing. valová – kvalita nie je ozaj dobrá. keď sa berie osadenie vpustí, vyvrstvovanie. A firme Skanskej to strašne dlho trvalo Barcíkova ul. stála 250 tis. € - spodné vrstvy, kanalizácia, obrubníky, vpuste. Vždy keď sa robí nejaká komplet ulica, je to niekoľko stotisíc. Ale keď sa niečo len-tak robí, tá cena je nízka, ale tá kvalita je naozaj zlá. Bude sa to celé reklamovať!

Ing. Horská – tá kvalita nezodpovedá tej sume.

Mgr. Just – za zlomkovú cenu chcela tá Skanska urobiť cestu. Koľko by to stálo, keby to frézovali, robili komplet cestu?

Ing. Horská – chcela by pracovať v stavebnej komisii.

Ing. Valová – vtedy, keď sa tam s firmou Skanska bola pozerať, niečo tam nesedelo. Geodeti tam dali iba časť, vyradili z toho. Takže žiadna firma by to neurobila za 20 tis. €. Bolo to podhodnotené.

Ing. Horská – bola by radšej, keby tam nebolo nič.

Dr. Borovský – firma Skanska odvádzala serióznu prácu. Nevie, ako sa komisia schádzala. Ak sa budú tvoriť komisie, aj on by rád pracoval v komisii. A s každým treba poriadne prehovoriť, či tam bude chodiť, pracovať v komisii. A ľudia sa pýtajú, prečo všetko robí p. Čáp.

Dr. Kubík – čo všetko? Tú cestu nezvládol, ale urobil aj veľa dobrých vecí. Keď sa cesta robila, boli sme všetci na dovolenkách, kvalita nám ušla, budeme to reklamovať.

Mgr. Just – k tomu plotu na I. ZŠ – je urobený špatne aj vzhľadovo aj nekvalitne.

Dr. Kubík – nebolo to prebraté. Boli tam nedorobky, bude to opravené a urobí to tak, ako sa malo.

Mgr. Just – prečo nie je niekto prizvaný, keď sa robí takáto zásadná vec?

Dr. Kubík – riaditeľ prišiel povedať, až keď to bolo hotové. Povedal mu, že mal prísť hneď.

Mgr. Just – mal to dozorovať zamestnanec mesta, nie školy. Aj cestu a školský plot – veď kto by to mal dozorovať.

Ing. Valová – mimo stránkové dni chodia do terénu. A niekedy na tú stavbu ani nemá kedy prísť.

Ing. Horská požiadala o preverenie, či nebol porušený zákon o verejnom obstarávaní, prečo nebola vykonaná kontrola, prečo bola preplatená faktúra a ako to bude doriešené.

V tomto bode nebolo prijaté žiadne uznesenie.

22. Dopyty a interpelácie poslancov

Ing. Duračka – pod vežou stále parkuje autobus (Chorvát), nedá sa kde zaparkovať. Obmedzuje to aj prechod pre chodcov. Či sa to nedá nejako vyriešiť.

Dr. Kubík – dať nakresliť žltú čiaru.

Ing. Duračka – veď môže stáť pri zdravotnom stredisku. Keby tam stál 2-3 minúty, nič sa nedeje.

Dr. Borovský – so SAD bolo dohodnuté, že pri zdravotnom stredisku môžu parkovať 4 autobusy. Už tam parkujú kamióny. A pravidelne pri bývalom Otexe na Hollého ul. stojí autobus a šofér, ktorý odbočuje doprav, musí ísť cez plnú čiaru.

Dr. Kubík – ktokoľvek môže to ohlásiť na polícii. A dovoliť parkovať autobusom na cudzom pozemku mesto nemôže dovoliť. Bude sa musieť prepracovať VZN o parkovaní. Ľudia sa dožadujú parkovania za peniaze, ale nie je možné vyhovieť každému.

Ing. Horská – chce sa poďakovať za ten čas s poslancami a zamestnancami, želá všetkým veľa úspechov, urobilo sa veľa práce. Nech to Vrbové rozkvitá, nech sa všetkým darí

Dr. Borovský – chce tiež všetkým poďakovať. Je rád, že voľby dopadli tak ako dopadli. Bude držať palce, aby sa všetkým darilo, nech Vrbové rozkvitá.

Mgr. Koreň – takisto aj on poďakoval všetkým. Želá všetkým veľa síl a entuziazmu.

Mgr. Drobná – spýtala sa na tyč, ktorá je osadená na Hačkovci.

Dr. Kubík – tyč je osadená z dôvodu, aby psíkovia nešpinili na stenu.

Dr. Miklášová – osvetlenie – ráno je tam, svetlá už nesvietia a večer ešte nesvietia.

primátorka – p. Današ je na PN-ke, budúci týždeň to nastaví, ale časť práce ide cez Senicu.

23. Návrh na uznesenie

**Uznesenie MsZ č. 245/XI/2018**

Mestské zastupiteľstvo vo Vrbovom

- schvaľuje -

v súlade s § 9a ods. 8 písm. e/ zákona č. 138/1991 Zb. o majetku obcí v platnom znení odpredaj nehnuteľnosti :

- pozemok, parcela registra „C“ č. 1601/16, o  výmere 769 m², druh pozemku – zastavené plochy a nádvoria. Na základe geometrického plánu číslo 323/2018 zo dňa 18.09.2018 bola uvedená parcela rozdelená na parcelu č. 1601/16 – zastavené plochy a nádvoria o výmere 698 m2  a parcelu č. 1601/17 – zastavané plochy a nádvoria o výmere 71 m2, kde

- *predmetom kúpnej zmluvy je* novovytvorená nehnuteľnosť parcela registra „C“ č. 1601/17 - zastavané plochy a nádvoria o výmere 71 m2, ktorá je vo výlučnom vlastníctve mesta Vrbové, v k.ú. Vrbové, vedeného na LV č. 1900 v celosti pre Boris Brandejs, bytom 922 03 Vrbové za cenu 30,-€/m2 spôsobom hodným osobitného zreteľa.

Za dôvod hodný osobitného zreteľa MsZ považuje skutočnosť, že Boris Brandejs je majiteľom vedľajších pozemkov, dlhodobo uvedený pozemok užíva a  udržiava z dôvodu zabezpečenia prístupu na svoje priľahlé pozemky.

celkový počet všetkých poslancov MsZ: 11

prítomní: 10

za: 10 proti: 0 zdržal sa: 0

PaedDr. I. Borovský, Mgr. D. Drobná, Ing. J. Duračka,

Ing. N. Horská, Mgr. R. Just, Mgr. J. Koreň,

JUDr. Š. Kubík, PhDr. J. Miklášová,

D. Sabo, Bc. F. Tahotný, MBA

**Uznesenie MsZ č. 246/XI/2018**

Mestské zastupiteľstvo vo Vrbovom

- schvaľuje -

po predaji nehnuteľnosti zriadiť na predmetnej nehnuteľnosti *vecné bremeno* na už uložené inžinierske siete, ale aj vecné bremeno v prípade ďalšieho nového uloženia inžinierskych sietí a  ďalej by malo vecné bremeno spočívať v možnosti prechodu a pohybu na parcele registra „C“ č. 1601/17 - zastavané plochy a nádvoria o výmere 71 m2 neobmedzene v prípade vykonania opráv uložených inžinierskych sietí,  ďalej sa zmluvne zaväzuje p. Boris Brandejs nebudovať na predmetnej parcele žiadne budovy ani spevnené plochy a  v povinnosti kupujúceho toto právo rešpektovať a  umožniť jeho plynutie. Zánikom zmluvných strán prechádzajú práva a povinnosti vyplývajúce z tejto zmluvy a zriadeného vecného bremena na ich právnych nástupcov.

celkový počet všetkých poslancov MsZ: 11

prítomní: 10

za: 10 proti: 0 zdržal sa: 0

PaedDr. I. Borovský, Mgr. D. Drobná, Ing. J. Duračka,

Ing. N. Horská, Mgr. R. Just, Mgr. J. Koreň,

JUDr. Š. Kubík, PhDr. J. Miklášová,

D. Sabo, Bc. F. Tahotný, MBA

**Uznesenie MsZ č. 247/XI/2018**

Mestské zastupiteľstvo vo Vrbovom

- schvaľuje -

v súlade s § 9a ods. 8 písm. e/ zákona č. 138/1991 Zb. o majetku obcí v platnom znení odpredaj nehnuteľnosti :

- pozemok, parcela registra „E“ č. 471/1 o  výmere 579 m², druh pozemku – ostatné plochy. Na základe geometrického plánu číslo 385/2018 zo dňa 06.11.2018 bola uvedená parcela rozdelená na parcelu reg. „C“ č. 3010/4 – evidovaná v CKN v doposiaľ nezaloženom liste vlastníctva ako orná pôda o výmere 7 m2  a parcelu reg. „C“ č. 3009/1 – evidovaná v CKN v doposiaľ nezaloženom liste vlastníctva ako záhrada o výmere 63 m2, kde

*- predmetom kúpnej zmluvy sú* novovytvorené nehnuteľnosti parcela registra „C“ č. 3010/4 – evidovaná v CKN v doposiaľ nezaloženom liste vlastníctva ako orná pôda o výmere 7 m2  a parcelu reg. „C“ č. 3009/1 – evidovaná v CKN v doposiaľ nezaloženom liste vlastníctva ako záhrada o výmere 63 m2, ktoré sú vo výlučnom vlastníctve mesta Vrbové, v k.ú. Vrbové, vedeného na LV č. 3369 v celosti pre Kĺč František, bytom, 922 03 Vrbové za cenu 10 €/m2 spôsobom hodným osobitného zreteľa.

Za dôvod hodný osobitného zreteľa MsZ považuje skutočnosť, že František Kĺč je majiteľom vedľajších pozemkov, dlhodobo uvedené pozemky užíva a  udržiava aj z  dôvodu zabezpečenia prístupu na svoje priľahlé pozemky.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 248/XI/2018**

Mestské zastupiteľstvo vo Vrbovom

- schvaľuje -

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti :

- pozemku parcela registra „E“ č. 3697/1 o  výmere 769 m², druh pozemku – orná pôda, zapísaný na LV č. 1978, podiel 1/24 v celosti, ktorý je v podielovom spoluvlastníctve p. Magdaléna Sabová, rod. Sabová, bytom 922 03 Vrbové za cenu 5,00 €/m2.

V súlade s dohodou spoluvlastníkov mesto odkúpi pozemok za dohodnutú cenu 5,00 € / m2, čo pri výmere parcely a  podielu p. Sabovej predstavuje celkovú sumu vo výške 160,20 EUR.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 249/XI/2018**

Mestské zastupiteľstvo vo Vrbovom

- schvaľuje -

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti zapísanej na LV č. 4194 :

- pozemok parcela registra „E“ č. 3688/101, o  výmere 7.088 m², druh pozemku – orná pôda, podiel 1/30 v celosti (t.j. 236,267 m2), ktorý je v podielovom spoluvlastníctve p. Jankovičová Stanislava, rod. Sabová, bytom 922 03 Vrbové za cenu 5,00 €/m2.

V súlade s dohodou spoluvlastníkov mesto odkúpi pozemok za dohodnutú cenu 5,00 € / m2, čo pri výmere parcely a  podielu p. Jankovičovej predstavuje celkovú sumu vo výške 1.181,33 EUR.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 250/XI/2018**

Mestské zastupiteľstvo vo Vrbovom

- schvaľuje -

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti zapísanej na LV č. 4194 :

- pozemok parcela registra „E“ č. 3688/101, o  výmere 7.088 m², druh pozemku – orná pôda, podiel 1/30 v celosti (t.j. 236,266 m2), ktorý je v podielovom spoluvlastníctve p. Heribanová Ivana, rod. Sabová, bytom 917 08 Trnava za cenu 5,00 €/m2.

V súlade s dohodou spoluvlastníkov mesto odkúpi pozemok za dohodnutú cenu 5,00 € / m2, čo pri výmere parcely a  podielu p. Heribanovej predstavuje celkovú sumu vo výške 1.181,33 EUR.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 251/XI/2018**

Mestské zastupiteľstvo vo Vrbovom

- schvaľuje -

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti zapísanej na LV č. 4194 :

- pozemok parcela registra „E“ č. 3688/101, o  výmere 7.088 m², druh pozemku – orná pôda, podiel 1/30 v celosti (t.j. 236,267 m2), ktorý je v podielovom spoluvlastníctve p. Sabo Marián, rod. Sabo, bytom 922 03 Vrbové za cenu 5,00 €/m2.

V súlade s dohodou spoluvlastníkov mesto odkúpi pozemok za dohodnutú cenu 5,00 € / m2, čo pri výmere parcely a  podielu p. Saba predstavuje celkovú sumu vo výške 1.181,33 EUR.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 252/XI/2018**

Mestské zastupiteľstvo vo Vrbovom

- schvaľuje -

v súlade s čl. 4, písm. A), bod 2 Zásad hospodárenia a nakladania s majetkom mesta Vrbové a na základe § 588 a nasl. Občianskeho zákonníka odkúpenie nehnuteľnosti zapísanej na LV č. 2752 :

parcela reg. „C“ č. 3000 – orná pôda o výmere 707 m2 bola na základe Geometrického plánu č. 381/2018 zo dňa 30.10.2018 rozdelená na parcelu reg „C“ č. 3000/1 – orná pôda o výmere 612 m2  a na parcelu reg „C“ č. 3000/2 – orná pôda o výmere 95 m2, kde

*- predmetom kúpnej zmluvy je* novovytvorená nehnuteľnosť parcela registra „C“ č. 3000/2 – orná pôda o  výmere 95 m2, ktorá je vo výlučnom vlastníctve Poľnohospodárske družstvo Dolný Lopašov so sídlom 922 04 Dolný Lopašov, zapísané v obchodnom registri Okresného súdu Trnava, oddiel Dr., vl. č. 181/T, IČO: 008 00 414.

t.j. podiel 1/1 v celostiza sumu vo výške 475,00 EUR.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 253/XI/2018**

Mestské zastupiteľstvo vo Vrbovom

- schvaľuje -

prenájom pozemku vedeného na LV č. 1900, ktorého výlučným vlastníkom je :

*Mesto Vrbové, Ulica gen. M. R. Štefánika č. 15/4, 922 03 Vrbové, IČO: 003 13 190, v zastúpení Dott. Mgr. Ema Maggiová, primátorka mesta;*

\* parcela registra „E“ č. 1068/1 – orná pôda o  výmere 2.577 m2 a to

*spôsobom hodným osobitného zreteľa;*

*a*

prenájom pozemkov vedených na LV č. 3369, ktorých výlučným vlastníkom je :

*Mesto Vrbové, Ulica gen. M. R. Štefánika č. 15/4, 922 03 Vrbové, IČO: 003 13 190, v zastúpení Dott. Mgr. Ema Maggiová, primátorka mesta;*

\* parcela registra „E“ č. 3185 – orná pôda o  výmere 1.226 m2;

a to

*spôsobom hodným osobitného zreteľa;*

*a*

prenájom pozemku vedeného na LV č. 3694, ktorého výlučným vlastníkom je :

*Mesto Vrbové, Ulica gen. M. R. Štefánika č. 15/4, 922 03 Vrbové, IČO: 003 13 190, v zastúpení Dott. Mgr. Ema Maggiová, primátorka mesta;*

\* parcela registra „E“ č. 1803 – orná pôda o  výmere 5.032 m2, z toho

výmerapre nájom 1.875 m2, podiel ½ a to

*spôsobom hodným osobitného zreteľa.*

Pozemky sa nachádzajú v extraviláne mesta Vrbové. Celková výmera všetkých pozemkov je vo veľkosti 5678,00 m2 . Cena nájmu vo výške 81,50 €/1ha/rok.

Jedná sa o prenájom nehnuteľného majetku z dôvodu hodného osobitného zreteľa, v súlade s § 9a, ods. 9, písm. c) zákona č. 138/1991 Zb. o majetku obcí v znení neskorších predpisov, ďalej v súlade s ustanovením § 720 Občianskeho zákonníka a  zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov v znení neskorších predpisov.

Za dôvod hodný osobitného zreteľa Mestské zastupiteľstvo považuje skutočnosť, že nájomca PD Vrbové, sídlo ul. Družstevná č. 641/6, 922 03 Vrbové, IČO 314 33 855, v zastúpení Ing. Peter Nižnanský, predseda predstavenstva a  Ing. Rastislav Kopko, 2. podpredseda predstavenstva obhospodaruje uvedené parcely už od svojho vzniku.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 254 /XI/2018**

Mestské zastupiteľstvo vo Vrbovom

- schvaľuje -

rozpočtové opatrenie č. 8 (RO č. 8) s prílohou

|  |  |  |  |  |
| --- | --- | --- | --- | --- |
|  | Rozpočet schválený 2018 | Rozpočet po zmenách | Zmena rozpočtu č. 8 | Rozpočet po zmenách |
| Bežné príjmy | 4 416 236,00 | 4 846 234,32 | 17 629,30 | 4 863 863,62 |
| Kapitálové príjmy | 152 000,00 | 456 869,13 | -2 000,00 | 454 869,13 |
| Finančné operácie príjmové | 339 300,00 | 800 147,51 | 0,00 | 800 147,51 |
| Školstvo | 226 850,00 | 229 777,25 | -1 593,10 | 228 184,15 |
| PRÍJMY SPOLU | 5 134 386,00 | 6 333 028,21 | 14 036,20 | 6 347 064,41 |
|  |  |  |  |  |
|  | Rozpočet schválený 2018 | Rozpočet po zmenách | Zmena rozpočtu č. 8 | Rozpočet po zmenách |
| Bežné výdavky | 2 346 128,00 | 2 589 110,41 | 46 879,51 | 2 635 989,92 |
| Kapitálové výdavky | 606 700,00 | 1 528 629,37 | -26 136,01 | 1 502 493,36 |
| Finančné operácie výdavkové | 97 000,00 | 115 275,00 | -23 000 | 92 275,00 |
| Školstvo | 2 084 558,00 | 2 100 013,43 | 16 292,70 | 2 116 306,13 |
| VÝDAVKY SPOLU | 5 134 386,00 | 6 333 028,21 | 14 036,20 | 6 347 064,41 |

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 255/XI/2018**

Mestské zastupiteľstvo vo Vrbovom

- schvaľuje -

rozpočtové opatrenie podľa skutočného plnenia príjmov a čerpania výdavkov k 31.12.2018 podľa jednotlivých kódov zdrojov, funkčnej a ekonomickej klasifikácie.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 256 /XI/2018**

Mestské zastupiteľstvo vo Vrbovom

- berie na vedomie -

Výročnú správu a konsolidovanú výročnú správu mesta Vrbové za rok 2017 a správu nezávislého audítora o overení konsolidovanej účtovnej závierky zostavenej k 31. 12. 2017.

**Uznesenie MsZ č. 257/XI/2018**

Mestské zastupiteľstvo vo Vrbovom

- berie na vedomie -

Stanovisko hlavnej kontrolórky mesta k Návrhu programového rozpočtu mesta Vrbové na roky 2019 – 2021.

**Uznesenie MsZ č. 258/XI/2018**

Mestské zastupiteľstvo vo Vrbovom

- schvaľuje -

programový rozpočet mesta Vrbové na rok 2019 v zmysle ustanovení zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu.

celkový počet všetkých poslancov MsZ: 11

prítomní: 8

za: 8 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 259/XI/2018**

Mestské zastupiteľstvo vo Vrbovom

- berie na vedomie -

návrh programového rozpočtu na roky 2020,2021.

**Uznesenie MsZ č. 260/XI/2018**

Mestské zastupiteľstvo vo Vrbovom

- schvaľuje -

vyradenie majetku podľa priloženého zoznamu.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 261/XI/2018**

Mestské zastupiteľstvo vo Vrbovom

- schvaľuje -

vyradenie majetku podľa priloženého zoznamu.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 262/XI/2018**

Mestské zastupiteľstvo vo Vrbovom

- schvaľuje -

plán zasadnutí MsZ na I. polrok 2019.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 263/XI/2018**

Mestské zastupiteľstvo vo Vrbovom

- schvaľuje -

v súlade s čl. I., §2, ods. 10 - dodatku č. 1 k Všeobecne záväznému nariadeniu č. 4/2017 o nakladaní s nájomnými bytmi pre občanov v bytovom dome na ul. J. Zigmundíka č. 295/4, Sídl. 9. mája č. 322/25, na nám. Sv. Cyrila a Metoda č. 12/20 a  ostatnými nájomnými bytmi v meste VRBOVÉ pridelenie voľného nájomného jednoizbového bytu č.34 na druhom poschodí v bytovom dome na ul. J. Zigmundíka č. 295/4 novému nájomníkovi :

- Janka Števíková, rod. Klinková, bytom 922 03 Vrbové.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 264/XI/2018**

Mestské zastupiteľstvo vo Vrbovom

- schvaľuje -

Dodatok č. 8 k Všeobecne záväznému nariadeniu mesta Vrbové č. 5/2014 o určení výšky dotácie na mzdy a prevádzku na dieťa/žiaka škôl a školských zariadení na území mesta Vrbové.

celkový počet všetkých poslancov MsZ: 11

prítomní: 9

za: 0 proti: 7 zdržal sa: 2

PaedDr. I. Borovský, Mgr. D. Drobná, Mgr. J. Koreň,

Ing. J. Duračka, Ing. N. Horská, JUDr. Š. Kubík

Mgr. R. Just, PhDr. J. Miklášová,

D. Sabo

**Uznesenie MsZ č. 265/XI/2018**

Mestské zastupiteľstvo vo Vrbovom

- schvaľuje -

na základe odporúčania Komisie kultúry, mládeže, športu a vzdelávania MsZ zápis do *Kroniky mesta Vrbové* za rok 2017, ktorý vypracovala kronikárka mesta Silvia Čeganová, až po zapracovaní pripomienok členov komisie.

celkový počet všetkých poslancov MsZ: 11

prítomní: 9

za: 7 proti: 0 zdržal sa: 2

Mgr. D. Drobná, Ing. J. Duračka, PaedDr. I. Borovský,

Mgr. R. Just, Mgr. J. Koreň, JUDr. Š. Kubík, Ing. N. Horská,

PhDr. J. Miklášová, D. Sabo

**Uznesenie MsZ č. 266/XI/2018**

Mestské zastupiteľstvo vo Vrbovom

- schvaľuje -

čiastočnú úhradu finančných prostriedkov vynaložených mestom Piešťany na činnosť žiakov mesta Vrbové, ktorí navštevujú záujmové centrum v Piešťanoch vo výške 54,- € mesačne.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 267/XI/2018**

Mestské zastupiteľstvo vo Vrbovom

- schvaľuje -

vyplatenie náhrady platu primátorke mesta Vrbové Dott. Mgr. Eme Maggiovej za nevyčerpanú dovolenku za rok 2018 v rozsahu 23 dní v súvislosti s ukončením funkčného obdobia.

celkový počet všetkých poslancov MsZ: 11

prítomní: 9

za: 9 proti: 0 zdržal sa: 0

PaedDr. I. Borovský, Mgr. D. Drobná,

Ing. J. Duračka, Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 268/XI/2018**

Mestské zastupiteľstvo vo Vrbovom

- schvaľuje -

v zmysle zákona č. 448/2008 Z. z. o sociálnych službách v znení neskorších predpisov vyplatenie sumy 594,75 EUR Domovu Klas, n.o., ako jednorazovú úhradu za poskytovanú sociálnu službu p. Jozefovi Holánovi k 31.12.2018.

celkový počet všetkých poslancov MsZ: 11

prítomní: 9

za: 8 proti: 0 zdržal sa: 1

Mgr. D. Drobná, Ing. J. Duračka, PaedDr. I. Borovský,

Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

**Uznesenie MsZ č. 269/XI/2018**

Mestské zastupiteľstvo vo Vrbovom

- schvaľuje -

v zmysle zákona č. 448/2008 Z. z. o sociálnych službách v znení neskorších predpisov vyplatenie sumy 765,75 EUR Domovu Klas, n.o., ako jednorazovú úhradu za poskytovanú sociálnu službu p. Ignácovi Ševčíkovi k 31.12.2018.

celkový počet všetkých poslancov MsZ: 11

prítomní: 9

za: 8 proti: 0 zdržal sa: 1

Mgr. D. Drobná, Ing. J. Duračka, PaedDr. I. Borovský,

Ing. N. Horská, Mgr. R. Just,

Mgr. J. Koreň, JUDr. Š. Kubík,

PhDr. J. Miklášová, D. Sabo

24. Záver

Primátorka mesta poďakovala všetkým za účasť a ukončila zasadnutie MsZ o 20.20 hod.

## Zapísala: Beličková

.................................................

Dott. Mgr. Ema Maggiová

. primátorka mesta, v.r.

Overovatelia zápisnice:

1. Ing. Jozef Duračka , v.r. .................................................

2. JUDr. Štefan Kubík, v.r. .................................................